### Resume

Teknisk Udvalg godkendte den 20. juni 2023, Udkast til [adresse], hvorefter trafikplanen var i offentlig høring i 4 uger. Der er kommet 10 høringssvar under høringsperioden. Høringssvarene giver ikke anledning til ændringer i trafikplanen, og forvaltningen anbefaler at trafikplanen godkendes endeligt.

### Sagsfremstilling

Udkast til [adresse] blev godkendt af Teknisk Udvalg den 20. juni 2023 pkt. 145, og har nu været i offentlig høring fra 21. juni 2023 til 18. juli 2023. Der er modtaget 10 høringssvar.

Generelt for høringssvarene gælder, at mange synes trafikplanen er god, og i det store hele behandler de centrale trafikale udfordringer, som der er i Børkop. Nogle bemærkninger har været gennemgående for flere af høringssvarene:

* Flere mener, at afgrænsningen af trafikplanen til Børkop og [adresse] har været uhensigtsmæssig, da området består af flere tætforbundne byer. Flere peger derfor på at trafikplanen med fordel kunne have omfattet hele området, herunder også Brejning, [adresse], Henry Petersen, [adresse], [adresse] og [adresse], og at borgerne gerne havde set en plan for området som helhed.
* Flere spørger til om der følger økonomi med til trafikplanen, og savner at projekterne i planen er prissat, prioriteret og at der fremgår en tidsplan for udførsel af projekterne.
* Konkret peger flere på udfordringerne omkring [adresse] og [adresse], hvor mange mener at hastigheden er for høj.

Resumé af høringssvar og Teknik & Miljøs bemærkninger hertil kan ses i det vedlagte bilag.

Forvaltningen vurderer ikke at de indkomne høringssvar giver anledning til ændringer i trafikplanen.

### Sagens videre forløb

Sagen skal alene behandles i Teknisk Udvalg.

### Klima og resiliensvurdering

[adresse] skal bidrage til at nå målene for grøn mobilitet opstillet i [adresse], samt i det nye grønne visionstillæg til Mobilitetsplan 2018-2023.

### Historik

Teknisk Udvalg besluttede den 8. marts 2022 pkt. 48, at igangsætte en proces for udarbejdelse af en samlet trafikplan for Børkop. Et udkast til trafikplanen blev præsenteret og godkendt af Teknisk Udvalg 20. juni 2023 pkt. 145, hvorefter planen har været i offentlig høring.

### Teknik- og Miljødirektøren indstiller,

|  |  |
| --- | --- |
| at | trafikplanen vedtages endeligt. |

### Beslutning

Godkendt.

René Østergaard var fraværende.